கேள்வி: உட்சுரப்பியல் பற்றி தகவல் சொல்.
பதில்: அகச்சுரப்பியல் அல்லது உட்சுரப்பியல் (''Endocrinology'') என்பது உயிரியல், மருத்துவம் ஆகிய அறிவியல் புலங்களின் ஒரு கிளைப்பிரிவாகும். இது அகச்சுரப்பு மண்டலம், அதன் நோய்கள், அது சார்ந்த சிறப்புச் சுரப்புகள்(இயக்குநீர்கள் அல்லது இசைமங்கள்) ஆகியவற்றைப் படிக்கிறது. இது இயக்குநீர்களால் இயக்கப்படும் பல பின்வரும் உயிரியல் செயல்பாடுகளில் சிறப்புக் கவனம் செலுத்துகிறது: பரவல், வளர்ச்சி, வேறுபடுதல் ஆகிய வளர்ச்சி நிகழ்வுகள், வளர்சிதைமாற்ற உளவியல் அல்லது நடத்தைச் செயல்பாடுகள், மாந்த வளர்ச்சி(உயிரியல்), இழையச்(திசுச்) செயல்பாடு, உறக்கம், செரிப்பு, மூச்சுயிர்ப்பு, கழிவு, மன உணர்வுநிலை, உடலியக்க இறுக்கம், பால்சுரப்பு, உடலின் இயக்கம், இனப்பெருக்கம், புலன் காட்சி. இதன் சிறப்புப் புலங்களாக நடத்தைசார் அகச்சுரப்பியலும்Nelson, R. J. 2005. An Introduction to Behavioral Endocrinology, Fourth Edition. Sinauer Associates, Sunderland, MA. ஒப்பீட்டு அகச்சுரப்பியலும் அமைகின்றன. அகச் சுரப்பு மண்டலம் பல சுரப்பிகளைக் கொண்டுள்ளது. இந்தச் சுரப்பிகள் உடலின் பல்வேறு பகுதிகளில் உள்ளன. இவை சுரப்பை (இயக்குநீரை) நாளங்கள் வழியாக அல்லாமல் நேரடியாகக் குருதியோட்டத்தில் சுரக்கின்றன. எனவே, அகச்சுரப்பிகள் நாள்மில்லாச் சுரப்பிகள் எனப்படுகின்றன. இயக்குநீர்கள் அல்லது இயக்குமங்கள் அல்லது இசைமங்கள் பல்வேறுபட்ட செயல்களையும் செயல்முறைமைகளையும் கொண்டுள்ளன; ஒரு இயக்குமமே பல்வேறு இலக்கு உறுப்புகளில் பல விளைவுகளைப் பெற்றிருக்கலாம்;, எதிர்நிலையாக ஓர் இலக்கு உறுப்பு ஒன்றுக்கும் மேற்பட்ட இயக்குமங்களால் தாக்கமுறலாம்.
கேள்வி: உட்சுரப்பியல் - அமைன்கள் பற்றி தகவல் சொல்.
பதில்: நார் எபிநெப்பிரைன், எபிநெப்பிரைன், டோப்போமைன் (கேட்டெகொலாமைன்கள்) போன்ற அமைன்கள் டைரோசைன் எனும் ஒற்றை அமினோஅமிலத்தில் இருந்து பெறப்பட்டவை. 3,5,3’-triiodothyronine (T3) and 3,5,3’,5’-tetraiodothyronine (thyroxine, T4) போன்ற கேடயச்சுரப்பி இயக்குமங்களும் மேற்கூறிய வகையின் உட்கணமேவ் ஏனெனில் இவையும் இரண்டு அயோடினேற்ற டைரோசைன் அமினோஅமில் எச்சங்களில் இருந்தே பெறப்பட்டவையாகும்.
கேள்வி: உட்சுரப்பியல் - நோயாளிகள் கல்வி பற்றி தகவல் சொல்.
பதில்: உட்சுரப்பியலில் பல நோய்களும் நோய் சார்ந்த கட்டுத்தளைகளும் உள்ளடங்கியிருப்பதால் பல நிறுவனங்கள் நோயாளிகளுக்கும் பொது மக்களுக்கும் இந்நோய்கள சார்ந்த அறிவுறைகளைக் கற்பிக்கின்றன. அகச்சுரப்பியல் கழகத்தின் ஓர் உறுப்பான இயக்குநீர் அறக்கட்டளை மக்கள் கல்விக்கான நிறுவனமாகச் செயல்படுகிறது. அமெரிக்க நீரிழிவு நோய்க் கழகம், தேசிய எலும்புப்புரை அறக்கட்டளை, மாந்த வளர்ச்சி அறக்கட்டளை, அமெரிக்க மாதவிடாய் அறக்கட்டளை, அமெரிக்கத் தைராய்டு அறக்கட்டளை ஆகிய நிறுவனங்கள், ஒன்று அல்லது அதற்கும் மேற்பட்ட அகச்சுரப்பு நோய்கள் அல்லது கோலாறுகள் சார்ந்த நிலைமைகளில் கவனம் செலுத்தும் கல்விசார் அமைப்புகள் ஆகும்.